SKUD Ivan Goran Kovačić
<s>Studentsko kulturno-umjetničko društvo »Ivan Goran Kovačić« osnovano je 1948. godine u okviru Sveučilišta u Zagrebu.</s>

<s>U sklopu SKUD-a danas djeluju:
 Akademski zbor
 Folklorni ansambl
 Muški vokalni ansambl
 Akademski harmonikaški orkestar
 Studentsko kazalište i
 Grupa za međunarodni folklor (rekreativni odjel).</s>

<s>Društvo je osnivač i organizator književne manifestacije Goranovo proljeće.</s>

<s>Folklorni ansambl 
Folklorni ansambl okuplja stotinjak pjevača, plesača i tamburaša.</s><s>Zbirka narodnih nošnji Društva broji gotovo 500 kompleta iz svih krajeva Hrvatske, dio kojih je i muzejske vrijednosti.</s><s>Koreografije za folklorni ansambl pripremali su Đuro Adamović, Ivan Ivančan, Zvonimir Ljevaković, Goran Knežević, Branko Šegović, Branka Mikakić i ini.</s><s>Prigodom šezdesete obljetnice djelovanja snimio je Ansambl dvostruki nosač zvuka, predloženog za Porina u kategoriji »Najbolji album folklorne glazbe«.</s><s>Pjevači ansambla snimili su i nosač zvuka »O, mila Majko nebeska« s hodočasničkim (romarskim) marijanskim popijevkama.</s>

<s>Izvori</s>

<s>Hrvatska kulturno-umjetnička društva</s>

